Príloha b2A Harmonogram prác

**Harmonogram prác tvoria tieto časti:**

**Časť 1: Vecný harmonogram** tzv. Ganttov graf- grafická časť, ktorá musí byť vypracovaná vo formáte \*.mpp s jasne vyznačenou kritickou cestou, ktorú budú vytvárať príslušné časti Diela, t.j. časovou postupnosťou zhotovenia jednotlivých stavebných objektov (SO), vyhotovenia požadovanej projektovej dokumentácie (ak má byť zabezpečená), vrátane doby trvania ich komplexného vyskúšania, skúšobnej prevádzky prevádzkových súborov a ich technologických častí (ak taká je) a pod.

**Vecný harmonogram musí mať jasne vyznačené kritéria na vyhodnotenie ponúk, ktoré uchádzač navrhol vo svojej ponuke**.

**Vecný harmonogram prác je súčasťou ponuky uchádzača**.

Vecný harmonogram je súčasťou súťažných podkladov verejného obstarávateľa (Zväzok 5-DSP(DRS), v ktorom je označený termínom „Časový harmonogram“) a slúži na vypracovanie ponuky uchádzača.

V rámci poskytnutia súčinnosti pred podpisom zmluvy podľa bodu 30 časti A1 Zväzku 1 súťažných podkladov je úspešný uchádzač:

1. povinný predložiť pôvodný Vecný harmonogram zo Zväzku 5 súťažných podkladov upravený **výlučne** spôsobom uvedeným v nasledujúcej vete. Úpravou pôvodného Vecného harmonogramu sa rozumie posun časových údajov na časovej osi pôvodného Vecného harmonogramu vzhľadom na Dátum začatia prác oznámený verejným obstarávateľom v rámci Výzvy na poskytnutie riadnej súčinnosti podľa bodu 32.4 časti A1 Zväzku 1 súťažných podkladov ( t.j. len prispôsobenie v čase)

alebo

1. povinný predložiť nový Vecný harmonogram, v ktorom upraví časovú postupnosť výstavby jednotlivých stavebných objektov uvedených v pôvodnom Vecnom harmonograme vzhľadom na svoje technologické zariadenia, stroje a materiály atď., pričom je **povinný dodržať verejným obstarávateľom stanovenú Lehotu výstavby a lehoty ukončenia Míľnikov** uvedených v tabuľke v rámci tejto prílohy B2A. Tento Vecný harmonogram musí zohľadniť Dátum začatia prác oznámený verejným obstarávateľom v rámci Výzvy na poskytnutie riadnej súčinnosti podľa bodu 32.4 časti A1 Zväzku 1 súťažných podkladov.

Dátum Začiatku výstavby uvedený vo Vecnom harmonograme je totožný s Dátumom začatia prác.

**Časť 2: Míľniky –** Verejným obstarávateľom určenéstavebné objekty alebo časti objektov a lehoty ich ukončenia, ktoré sa Zhotoviteľ ako úspešný uchádzač zaväzuje ukončiť v určených lehotách uvedených v tabuľke Míľniky.

Tabuľka Míľniky je súčasťou súťažných podkladov verejného obstarávateľa (viď tabuľka nižšie). Úspešný uchádzač sa zaväzuje predložiť identickú tabuľku Míľniky v rámci poskytnutia riadnej súčinnosti pred podpisom zmluvy.

**Časť 3: Fakturačný harmonogram** - harmonogram, ktorý musí byť vyhotovený podľa Vecného harmonogramu a Míľnikov a musí byť vyhotovený v číselnom vyjadrení a členení po jednotlivých stavebných objektoch a mesiacoch Lehoty výstavby v elektronickej forme na CD/DVD nosiči v zmysle dátového predpisu verejného obstarávateľa uvedeného na stránke <http://www.ndsas.sk/>, ako aj  v grafickom vyjadrení (tzv. S- krivka alebo Kumulatívna fakturačná krivka).

Kumulatívna fakturačná krivka (S-krivka) musí vychádzať z časového sledu zhotovenia jednotlivých častí stavby (tak ako budú plánované vo Vecnom harmonograme) a k nim prislúchajúcim nákladom na každý stavebný objekt a prevádzkový súbor, kvôli umožneniu efektívnej kontroly plnenia postupu prác a možných rizikových faktorov súvisiacich s predĺžením Lehoty výstavby. Na horizontálnej osi S-krivky musí byť uvedená Lehota výstavby Diela (v mesiacoch) a na vertikálnej osi musí byť uvedené zodpovedajúce kumulatívne fakturačné plnenie za príslušný mesiac v EUR.

V prípade, že je úspešným uchádzačom skupina dodávateľov (zoskupenie bez právnej subjektivity), úspešný uchádzač je povinný predložiť aj harmonogram fakturácie v členení po jednotlivých členoch uvedeného zoskupenia.

Vecný harmonogram, Míľniky a Fakturačný harmonogram spolu tvoria Harmonogram prác, ktorý je pre plnenie Zhotoviteľa podľa Zmluvy záväzný a tvoria neoddeliteľnú súčasť Zmluvných dojednaní Zmluvy o Dielo. Pre vylúčenie pochybností platí, že harmonogram fakturácie jednotlivých členov zoskupenia bez právnej subjektivity (číselné vyjadrenie fakturačného plnenia aj S - krivky zobrazujúce plnenia jednotlivých členov zoskupenia) netvoria súčasť Fakturačného harmonogramu a majú informatívny charakter.

Fakturačný harmonogram ako aj prípadný harmonogram fakturácie jednotlivých členov zoskupenia bez právnej subjektivity sa zaväzuje vypracovať úspešný uchádzač a predložiť ho v rámci poskytnutia riadnej súčinnosti pred podpisom zmluvy.

|  |  |  |  |
| --- | --- | --- | --- |
| **Míľniky** | **Lehota ukončenia**  **(Počet dní od začiatku LV podčlánok 8.1. FIDIC)** | **Popis Míľnika** | **Podklad pre vyhodnotenie ukončenia Míľnika** |
| **Míľnik č. 1**  **Dokumentácia pre stavebné povolenia DSP v rozsahu DRS** | 60 | Predloženie konceptu dokumentácie k stavebnému konaniu v zmysle TP 019 k pripomienkam | Stavebnotechnickým dozorom potvrdený termín dodania dokumentácie k stavebnému konaniu. |
| **Míľnik č. 2**  **Zabezpečenie podkladov k stavebnému povoleniu \*** | 150 | Predloženie podkladov | Stavebnotechnickým dozorom potvrdený termín prebratia podkladov |
| **Míľnik č. 3**  **Predloženie podkladov pre podanie žiadosti o stavebné povolenie \*\*** | 160 | Predloženie podkladov | Stavebnotechnickým dozorom potvrdený termín prebratia podkladov |
| **Míľnik č. 4**  **Zahájenie prác** | 300 | Zahájenie prác | Stavebnotechnickým dozorom potvrdené zahájenie prác |
| **Míľnik č. 5**  **Ukončenie prác** | 600 | ukončenie prác | Stavebnotechnickým dozorom potvrdené ukončenie prác |

\*požadujeme účasť objednávateľa na konaniach o povolení zmeny stavby pred dokončením

\*\*vzhľadom na časovú náročnosť získavania Záväzného stanoviska k vyňatiu LP a Rozhodnutia o odňatí PP upozorňujeme na potrebu promptného podania žiadostí na príslušné úrady (v zmysle Zákona č. 326/2005 Z.z. a Zákona 220/2004 Z.z.)

V .................................. dňa .................

meno, priezvisko a podpis štatutárneho orgánu alebo člena štatutárneho orgánu uchádzača